open-index/open-wikipedia-markdown huggingface dataset:
Ellery Clark

**Ellery Harding Clark** (13. maaliskuuta 1874 Itä-Roxbury, Massachusetts, Yhdysvallat – 17. helmikuuta 1949) oli yhdysvaltalainen pituus- ja korkeushyppääjä. Clarkin uran huippuvuodet ajoittuivat 1800- ja 1900-luvun vaihteen tietämille, jolloin hän oli maailman huipulla. 

Clark voitti Ateenan olympialaisissa vuonna 1896 kultaa sekä pituus- että korkeushypyssä. Kisojen pituushyppykilpailussa Clark käytti hattuaan askelmerkkinä, mutta kilpailun tuomarina toiminut kuningas Konstantinos poisti hatun kahdesti, koska sellainen oli hänen mielestään ammattilaisten touhuja. Vasta kolmannella yrityksellään Clark sai aikaan kunnon hypyn, 635 senttimetriä, mikä riitti kultamitaliin. Korkeushypyssä hän ylitti 181 senttimetriä, kun pahimmat kilpakumppanit ja maanmiehet James Connolly ja Robert Garrett ylittivät riman 165 senttimetrin korkeudelta. Clarkin voittotulokset olivat lajien ensimmäiset olympiaennätykset.

Clark ei koskaan voittanut maansa mestaruutta kummassakaan hyppylajissa, mutta hän voitti vuosina 1897 ja 1903 Amerikan amatöörimestaruuden moniottelussa. Hän osallistui myös 1904 Saint Louisin olympialaisissa 1904 yleisurheilun moniotteluun mutta joutui keskeyttämään kilpailun. Hän jatkoi urheilu-uraa ja harrasti kilpakävelyä 56-vuotiaaksi saakka. Hän toimi monissa ammateissa, muun muassa kirjailijana, lakimiehenä, urheiluvalmentajana, opettajana sekä Bostonin kaupunginvaltuuston jäsenenä.

## Lähteet
Aavasaksa

**Aavasaksa** on vaara Ylitornion kunnassa Tornionjoen varrella 70 kilometrin päässä Torniosta ja noin viiden kilometrin päässä Ylitornion keskustasta pohjoiseen. Sen korkeus on 242 metriä merenpinnasta, ja se on selvästi lähiseudun vaaroja korkeampi. Aavasaksa on vanhastaan ollut tunnettu maisemanähtävyys ja näköalapaikka, ja se on yksi ympäristöministeriön valitsemista 27 virallisesta Suomen kansallismaisemasta. 

## Historiaa

Aavasaksan rinteillä on näkyvissä jääkauden jälkeisen, Saksasta Lappiin ulottuneen Ancylusjärven muinaista huuhtoutunutta rantakivikkoa. Aavasaksa-nimen oletetaan saaneen alkunsa saksalaisten hansakauppiaiden ylläpitämistä kulttuurisuhteista. Kuitenkin todennäköisempää nimen juontuvan huomattavasti vanhemmalta ajalta, ja jopa saamenkielestä.

Ranskan tiedeakatemia teki Pierre Louis Moreau de Maupertuis’n johdolla geofysikaalisia mittauksia Aavasaksalla vuosina 1736–1737. Aavasaksa oli myös yksi Struven ketjun mittauspisteistä 1800-luvun alkupuoliskolla, ja se on sellaisena nimetty Unescon maailmanperintökohteeksi.

## Vapaa-ajan kohde
Aavasaksalla on lomakylä ja hiihtokeskus, kahvila, näkötorni sekä vuonna 1883 valmistunut, arkkitehtonisesti ja kulttuurihistoriallisesti arvokas, hirsirakenteinen matkailumaja, jota kutsutaan Keisarinmajaksi. Vaara tunnetaan Suomen eteläisimpänä pisteenä, jossa voidaan juhannuksena nähdä keskiyön aurinko. Varsinkin 1950- ja 1960-luvuilla siellä pidettiinkin vuosittain suuri juhannusjuhla, jonne saapui joka vuosi tuhansittain ihmisiä. Aavasaksalla on järjestetty myös Aawastock-rockfestivaaleja.

Lontoossa sijaitsevassa Harrodsin luksustavaratalon ravintoloissa ja kahviloissa myydään talon vetenä aavasaksalaista lähdevettä.

## Aavasaksan kylä
Aavasaksa on Tornionjoen itärannalla lähellä Aavasaksan vaaraa sijaitseva kylä. Sen kautta kulkevat valtatie 21 ja Kolarin rata. Kylästä johtaa vuonna 1965 valmistunut kantatien 98 silta Tornionjoen yli Ruotsin Ylitornion keskustaan Matarenkiin. Kylässä on aikoinaan ollut myös rautatieasema, joka ei enää ole kaupallisen liikenteen käytössä.

## Katso myös
* Aavasaksan kruununpuiston matkailurakennukset

## Lähteet

## Aiheesta muualla

* Retkipaikka.fi – Maisemia ja tunnelmia
* Ylen Elävä arkisto – Juhannusyö Aavasaksalla (video, 1946)
* Aavasaksa Ylitornion matkailusivustolla 
* Maanmittauslaitos: Struven ketju
Unionismi (Irlanti)

**Unionismi** on ideologia, jonka kannattajat haluavat säilyttää Pohjois-Irlannin osana Ison-Britannian ja Pohjois-Irlannin yhdistynyttä kuningaskuntaa. Nimitys unionismi tulee siitä, että Irlanti liitettiin Isoon-Britanniaan vuonna 1800 sopimuksella, jonka nimi oli *[[Act of Union 1800]]*. Unionismin kannattajat ovat unionisteja. He ovat usein protestantteja, ja heitä voidaan kutsua myös lojalisteiksi, koska he ovat lojaaleja Yhdistyneen kuningaskunnan monarkille.

Irlannin tasavalta itsenäistyi vuonna 1922 ja vetäytyi liitosta, johon tahtoi kuitenkin jäädä kuusi saaren pohjoisosan kreivikuntaa. Ulsterin alueella asuville unionismi on luonnollinen vaihtoehto, sillä sitä asuttivat alkujaan Englannista ja Skotlannista 1600-luvulla muuttaneet ihmiset.

Unionistisia puolisotilaallisia järjestöjä ovat muun muassa Ulster Defence Association ja Ulster Volunteer Force.

Historiassa unionisteilla on tarkoitettu myös Irlannin itsenäisyyden vastustajia.
Tärykalvo

**Tärykalvo** (*membrana tympanica*) on korvassa sijaitseva noin senttimetrin halkaisijaltaan oleva ohut kalvo, joka on kiinnittynyt korvakäytävän reunoihin ja vasaran varteen. Tärykalvo välittää ilman värähtelyn kuuloluihin ja erottaa korvakäytävän välikorvasta. Tärykalvo voi rikkoutua kovasta äänestä tai iskusta, mikä voi johtaa ainakin väliaikaiseen kuulovaurioon. Tärykalvo pystyy kuitenkin uusiutumaan. Terve tärykalvo on helmenharmaa. Lievää kipua ja tukkoisuuden tuntua korvassa voi aiheuttaa esimerkiksi välikorvaan kehittynyt alipaine, jolloin tärykalvo vetäytyy sisäänpäin.

## Lähteet
*
### Viitteet
Aaltoputki

**Aaltoputki** on radiotekniikassa käytetty mikroaaltojen siirtolinja. Yleensä se on metallinen putki, jota käytetään esimerkiksi yleisradiolähettimien ja antennin välillä sekä tutkan osana. Aaltoputkessa kuljetetaan mikroaaltoja lähettimestä antenniin ja antennista vastaanottimeen. Aaltoputki kestää enemmän tehoa ja on vähähäviöisempi kuin koaksiaalikaapeli. Aaltoputkia käytetään myös optiikassa ja akustiikassa.

## Rakenne ja toiminta
Sähkömagneettinen kenttä etenee aaltoputkessa joko TE- () tai TM- () aaltona. Aallonpituuden ja putken mittojen yhteensopivuuden vuoksi kenttä heijastuu putken sisäpinnasta ja siirtyy aaltoputkessa lähes häviöttä. Aaltoputken optimaalinen mitoitus määräytyy siten suoraan siirrettävästä taajuudesta. Kyse on suorakaiteen muotoisesta, elliptisestä tai pyöreästä kupariputkesta, jonka sisäpinta voi olla hopeoitu häviöiden vähentämiseksi. Nyrkkisääntönä aaltoputken aukon pitkä sivu on suunnilleen aallonpituuden mittainen, eli 3 GHz taajuudella aukon pitkän sivun pituus on noin 10 cm. Aaltoputken aukon lyhyt sivu on puolet pitkästä sivusta.

Poikkileikkaukseltaan elliptinen tai pyöreä aaltoputki voi olla taipuisaa ja sillä saadaan aikaan jouhevia mutkia toisin kuin suorakaideputkella, jossa käytetään yleensä jäykkiä kaaria ja kulmapaloja. Taipuisa suorakaideputki muodostuu haitarimaisista nivelistä, joiden vuoksi siihen syntyy häviöllisyyttä. Aaltoputkia käytetään 1&nbsp;GHz taajuudesta ylöspäin, sillä tätä matalammilla taajuuksilla aaltoputken koko on huomattava.

## Lähteet

## Aiheesta muualla
* http://wiki.ham.fi/Aaltoputki  wiki.ham Aaltoputki
Charles Bennett

**Charles Bennett** (28. joulukuuta 1870 Shapwick – 9. maaliskuuta 1949 Bournemouth) oli brittiläinen juoksija. Ammatiltaan hän oli veturinkuljettaja.

Bennet oli 1800–1900-lukujen vaihteessa maansa parhaita pitkien ja keskipitkien matkojen juoksijoita. Hän voitti Englannin amatöörimestaruuden neljällä maililla vuonna 1897 ja maastojuoksumestaruuden vuosina 1899 ja 1900, jolloin hän voitti mestaruuden myös maililla ja pääsi Pariisin olympialaisiin. Pariisin kisojen 1&nbsp;500 metrillä Bennett johti koko kisan ja voitti myös paikallisen suuruuden ja ennakkosuosikin Henri Delogen. Hänen voittoaikansa 4.06,2 oli silloinen maailmanennätys. Aika paransi Edwin Flackin edellistä olympiaennätystä 27 sekuntia. Bennett voitti Pariisista myös toisen olympiakullan 5&nbsp;000 metrin joukkuekilpailusta. Hän saavutti vielä hopeaa 4&nbsp;000 metrin estejuoksusta joukkuetoverinsa John Rimmerin takana.

Bennett kuoli Bournemouthissa 78 vuoden iässä.

## Lähteet
Lojalismi

**Lojalismi** tarkoittaa uskollisuutta vallitsevalle hallitusvallalle tai hallitsijalle, varsinkin sodan tai vallankumouksen aikana. Erityisesti sillä voidaan tarkoittaa:

*Amerikan vallankumouksen ja Yhdysvaltain vapaussodan (1775–1783) aikaisia lojalisteja, eli niitä Pohjois-Amerikan siirtokuntalaisia, jotka pysyivät lojaaleina Isolle-Britannialle
*Pohjois-Irlannin unionisteja, eli niitä pohjoisirlantilaisia, jotka haluavat säilyttää Pohjois-Irlannin osana Britanniaa.
Golden Sounds Band

**Golden Sounds Band** oli kenialainen yhtye, jonka musiikissa yhdisteltiin rumban ja soukousin vaikutteita. Yhtye perustettiin vuonna 1996. Sen keulahahmo oli tansanialaissyntyinen saksofonisti Twahir Mohamed (1950–2004). Vuonna 2004 yhtyeen kappale ”Hasidi Hana Sababu” julkaistiin kokoelmalevyllä *[[The Rough Guide to the Music of Kenya]]*.

## Diskografia
**Swahili Rumba* (2003, Naxos World)
Uukuniemen kirkko

**Uukuniemen kirkko** on yksi Parikkalan luterilaisen seurakunnan kolmesta kirkosta. Se sijaitsee Uukuniemen kirkonkylässä. Kirkko kuului aiemmin Uukuniemen seurakunnalle, joka yhdistettiin Parikkalan seurakuntaan vuonna 2005.

## Historiaa
Ei ole tarkkaa tietoa siitä, kuinka mones Uukuniemen nykyinen kirkko on. Uukuniemen luterilainen seurakunta muodostettiin vuoden 1617 jälkeen ja siihen kuului myös Kesälahti vuoteen 1721 asti. Tiettävästi seurakunnan ensimmäinen kirkko oli rakennettu vuonna 1642 ja se oli sijainnut Kesälahden kylässä. Uukuniemen Pyhämäelle oli valmistunut uusi kirkko vuonna 1692, mutta se tuhoutui salaman polttamana jo vuonna 1694. Tämän jälkeen täytyi ottaa vanha huonokuntoinen kirkko uudelleen käyttöön, kunnes se saatiin korvattua jälleen uudella, vuonna 1699 Ertonmäelle valmistuneella kirkolla. Uukuniemen Papinniemellä ovat sijainneet ortodoksinen kylä ja kirkko, mutta oli hylätty 1950-luvulla.

## Kirkkorakennus ja irtaimisto
Nykyinen kirkko on rakennettu puusta vuonna 1793 ja vihittiin käyttöön 1797. Kirkkoa on sittemmin korjailtu useampaan otteeseen, muun muassa 1853, 1909, 1916 ja 1929. Muodoltaan kirkko on ristikirkko, jonka ristikeskuksessa on tornimainen kupoli. Kirkon pituus ja leveys ovat 24 metriä ja kupolin korkeus 23 metriä. Kirkkoa ympäröi kiviaita. Erillinen 26 metriä korkea kellotapuli kirkon vieressä yhdystie 4021:n toisella puolella on kirkkorakennusta uudempi, vuodelta 1853.

Kirkon alttaritaulun on maalannut taiteilija Mikko Kiljander vuonna 1883. Se on jäljennös Kaavin kirkon alttaritaulusta, jonka on maalannut Adolf von Becker. Taulu, jonka aiheena on *Kristus ristillä*, konservoitiin vuonna 2004. Kirkon 18-äänikertaiset urut ovat uudet, vuodelta 1982. Kellotapulissa on kaksi kelloa, joista vanhempi on vuodelta 1860 ja  nuorempi vuodelta 1875.

## Kuvia kirkosta

Tiedosto:Uukuniemi church roadside.JPG|Kirkko tieltä nähtynä
Tiedosto:Uukuniemi church gate.JPG|Kirkonportti
Tiedosto:Uukuniemen_kirkko_tapuli.JPG|Kellotapuli tien laidalla
Tiedosto:Uukuniemen_kirkko_alttari.jpg|Näkymä alttarille


## Lähteet

## Aiheesta muualla

*
Freddie Hubbard

**Freddie Hubbard** (7. huhtikuuta 1938 Indianapolis – 29. joulukuuta 2008 Sherman Oaks, Kalifornia) oli yhdysvaltalainen jazztrumpetisti. Hän aloitti uransa soittamalla Wes ja Monk Montgomeryn kanssa Indianapolisissa. Muutettuaan 20-vuotiaana New Yorkiin hän alkoi saavuttaa mainetta soittamalla sellaisten muusikkojen kuten Philly Joe Jones, Sonny Rollins, Slide Hampton, J.J. Johnson, Eric Dolphy ja Quincy Jones kanssa.

Vuonna 1961 Hubbard liittyi kuuluisaan Art Blakeyn *[[Jazz Messengers]]*-kokoonpanoon. 

Vuonna 1960 hän levytti ensimmäisen albuminsa nimeltään *[[Open Sesame (Freddie Hubbardin albumi)|Open Sesame]]* ja seuraavana vuonna hän julkaisi yhteistyössä Wayne Shorterin kanssa neljännen albuminsa, *[[Ready For Freddie]]*, jota monet pitävät mestariteoksena. 1960-luvulla Hubbard oli mukana myös sellaisilla levyillä, kuten Ornette Colemanin *Free Jazz*, Eric Dolphyn *Out to Lunch*, Herbie Hancockin *Maiden Voyage* ja John Coltranen *Ascension*, jotka kuuluvat jazzin historian merkkipaaluihin. Osa mainituista levyistä edustaa avantgarde-jazzia, mutta Hubbard ei soolourallaan jatkanut tämän tyylin parissa työskentelyä.

1970-luvun alussa Hubbard julkaisi sähköisempiä levyjä. Näistä tunnetuimmat ovat vuonna 1970 julkaistut *Red Clay* sekä *Straight Life*, joista ensin mainittua Hubbard on sanonut itse jälkeenpäin parhaaksi levykseen. Levyillä on mukana sähköbasso ja -piano sekä hieman funkmaiset rytmit. Tyyliltään ne eivät kuitenkaan ole varsinaisesti fuusiota. Myöhemmin 1970-luvulla Hubbard julkaisi kaupallisempia levyjä, joiden on sanottu vahingoittaneen hänen mainettaan jazzin kuuntelijoiden parissa.

Hubbard julkaisi yhteensä yli 50 albumia. Hän kuoli 70-vuotiaana 29. joulukuuta 2008 saatuaan tapaninpäivänä sydänkohtauksen.

Hubbard vieraili yhtyeineen Helsingissä jo 1960-luvulla. Hän esiintyi Pori Jazz -festivaaleilla 1978 kvintetteineen, 1990 McCoy Tynerin kvartetissa ja vuonna 2000 The New Jazz Composers Orchestran kanssa. UMOn solistina häntä kuultiin Helsingissä 1993.

## Lähteet

## Aiheesta muualla
* Freddie Hubbardin muistokirjoitus Helsingin Sanomissa
Ähläm Sähläm

**Ähläm Sähläm** on Yleisradion Yle TV1-kanavalla kesällä 2006 lähetetty viihdeohjelma. Ohjelman nimi - oik. Ahlan wa Sahlan - tarkoittaa "Tervetuloa!" arabiaksi.

Sarjan vastaanotto oli ristiriitainen. Yle sai ensimmäisestä jaksosta hieman tavanomaista enemmän katsojapalautetta. Palautteesta suurin osa oli kielteistä.

## Tekijät

### Juontajat

* Abshir Sheihk Nur
* Viktor Drevitski (myös trubaduuriosio ja Firma pystyyn -sketsit)

### Näyttelijät

* **[[Jani Toivola]]**, Heikki "Heikissä ja Kaijassa" sekä Opi suomalaiseksi -osion juontaja. 
* **[[Roman Schatz]]**, Opi suomalaiseksi -osion asiantuntija *Roman von Schnaps*
* **[[Amira Khalifa]], ** Kaija Heikissä ja Kaijassa
* **[[Wali Hashi]]**, kirjeenvaihtaja Somalian Hargeisassa, juontaa Ihanin Suomi-nainen -kilpailun tuomariston osuudet
* **[[Mikko Kivinen]],** Lajinsa viimeinen -sketsien bussinkuljettaja Väinö Liimatainen
* **[[Kaisla Löyttyjärvi]]**, Beba Mama
* **[[Sue Willberg]]**, Beba Mama

### Käsikirjoitus

* Jari Tervo (Heikki ja Kaija)
* Kaisla Löyttyjärvi (Beba Mama)
* Reko Lundán (Viktorin karaokevideot: vanhojen laulujen uudelleensanoitukset)
* Roman Schatz (Opi suomalaiseksi)
* Jaakko Ojanne ja Hannu Seikkula (Lajinsa viimeinen)
* Yasir Gaily, Jukka Heinonen, Jaakko Ojanne ja Hannu Seikkula (Firma pystyyn)

### Tuotanto

* Tarinatalo Oy (Kari Tervo, Jukka Heinonen ja Aram Aflatuni)
* YLE Viihde (Riikka Heino)

### Ohjaus

* Hannu Seikkula

## Lähteet

## Katso myös

* Romano-tv
Vanuabalavu

**Vanuabalavu** eli **Vanua Balavu** on saari Fidžillä. Se on Lausaarten saariryhmän toiseksi suurin saari. Saaren pinta-ala on noin 53 neliökilometriä. 

## Tunnettuja vanuabalavulaisia
*Laisenia Qarase, Fidžin pääministeri
Lv

**Lv** tarkoittaa seuraavia:

* Lv, livermorium, alkuaine 
* LV, suomalainen hygieniatuotesarja, LV
* 
* 
* 
* 
* 
* 
* laiturivaihde, lyhenne lv, käytöstä poistunut rautatieliikennepaikan tyyppi
* linjavaihde, lyhenne lv, rautatieliikennepaikan tyyppi
* Lehigh Valley Railroad, yhtiötunnus LV, lakkautettu yhdysvaltalainen rautatieyhtiö
* laivue, lv (myös lvue), laivastoyksikkö
* laivue, Lv tai lv, lentoyksikkö
* L.V., yhdysvaltalainen laulaja.
Iolanda Balaș

**Iolanda Balaș** (, 12. joulukuuta 1936 Timișoara – 11. maaliskuuta 2016) oli romanialainen korkeushyppääjä ja olympiavoittaja. 

Balaș dominoi naisten korkeushyppyä vuosien 1957–1967 välillä. Hän voitti 154 peräkkäistä kilpailua ja rikkoi maailmanennätyksen 14 kertaa. Balașin hyppäämä ME 191 cm oli viimeinen ulkojalantyylillä tehty ennätys. Se kesti kymmenen vuotta kunnes 1971 Ilona Gusenbauer hyppäsi 192 cm.

Vuonna 1960 Rooman olympialaisissa Balaș hyppäsi 185 cm voittaen peräti 14 sentin erolla seuraavaan. Vuoden 1964 kisoissa hän puolusti kultaansa voittaen tuloksella 190 cm, josta hopeamitalisti jäi 10 senttiä. Balaș oli ensimmäinen kaksinkertainen olympiakultamitalisti naisten korkeushypyssä (samaan pystyi myöhemmin Ulrike Meyfarth).

EM-kisoissa Balaș voitti kultaa Tukholmassa 1958 ja Belgradissa 1962 sekä hopeaa Bernissä 1954. 

Hänen uransa korkeushyppääjänä päättyi akillesjänteen repeytymään vuonna 1967.

Bukarestin kaupunki nimitti hänet kunniakansalaiseksi 23. lokakuuta 2001.

## Maailmanennätykset

* 175 cm 14. heinäkuuta 1956 Bukarest
* 176 cm 13. lokakuuta 1957 Bukarest
* 178 cm 7. kesäkuuta 1958 Bukarest
* 180 cm 22. kesäkuuta 1958 Cluj-Napoca
* 181 cm 31. heinäkuuta 1958 Poiana Brasov
* 182 cm 4. lokakuuta 1958 Bukarest
* 183 cm 18. lokakuuta 1958 Bukarest
* 184 cm 21. syyskuuta 1959 Bukarest
* 185 cm 6. kesäkuuta 1960 Bukarest
* 186 cm 10. heinäkuuta 1960 Bukarest
* 187 cm 15. huhtikuuta 1961 Bukarest
* 188 cm 18. kesäkuuta 1961 Varsova
* 190 cm 8. heinäkuuta 1961 Budapest
* 191 cm 16. heinäkuuta 1961 Sofia

## Lähteet
LV

**LV** on suomalaisen Berner Oy:n omistama tuotesarja, johon kuuluu pesuaineita, hiustuotteita, hygieniatuotteita sekä ihonhoitotuotteita. Berner osti LV-brändin Unileveriltä vuonna 2001.

LV-tuotesarjan nimi tulee alun perin sanoista Lumi ja Valko, Unileverin omistaman Turun Saippuan tytäryhtiön Lumivalko Oy:n mukaan. Tuotesarjan ensimmäinen tuote oli herkän ihon palasaippua, jonka Lumivalko kehitti yhteistyössä ihotautiopin professori Carl Eric Sonckin kanssa 1970-luvun taitteessa. Sitä myytiin aluksi sairaalakäyttöön ja 1970-luvun puolestavälistä asti myös apteekeissa, kunnes Turun Saippua toi sen päivittäistavarakauppoihin vuonna 1981.

LV-sarjassa on yli 20 tuotetta, jotka kaikki on kehitetty yhdessä Allergia- ja astmaliiton kanssa. Tuotteet on suunniteltu erityisesti herkälle, allergiselle ja atooppiselle iholle, sekä lapsille. LV-tuotteet kehitetään ja valmistetaan pääasiallisesti Suomessa.

## Lähteet

## Aiheesta muualla
* Lumivalko.fi 
* Berner.fi
Zeniittikaukoputki

**Zeniittikaukoputki** on tähtikaukoputki, joka on pystytetty kiinteästi niin, että se osoittaa aina suoraan ylöspäin, kohti zeniittiä.

Zeniittikaukoputken etu on se, että kiinteän pystytyksen vuoksi sen kuvakenttä on hyvin vakaa. Toisaalta sillä voi tarkkailla vain hyvin kapeaa osaa taivasta, rengasta jonka kaukoputken kuvakenttä piirtää taivaanpallolle tähtitaivaan liikkuessa Maan pyörimisliikkeen vuoksi. Zeniittikaukoputken tarkoitus onkin tehdä tarkkoja havaintoja zeniitin ympärillä näkyvien tähtien paikoista. Zeniittikaukoputket ovat usein liikuteltavia.

Ensimmäisen zeniittikaukoputken rakensi vuonna 1669 Robert Hooke, joka yritti mitata \gamma Draconis -tähden etäisyyttä parallaksin avulla. Hän käytti havainnoissaan zeniittikaukoputkea, joka oli rakennettu hänen taloonsa Lontoossa. Objektiivi oli talon katon läpi kulkevassa putkessa ja okulaaripää kaksi kerrosta alempana lattianrajassa. Hooke ei kuitenkaan ehtinyt tehdä kuin neljä havaintoa, ja hänen tuloksiaan ei uskottu kun hän väitti havainneensa pienen parallaksiliikkeen. Robert Hooken ja Christopher Wrenin suunnittelema Lontoon suuren tulipalon muistomerkki on rakennettu toimimaan myös zeniittikaukoputkena.

## Lähteet
* 

## Aiheesta muualla
* Lontoon suurpalon monumentti: http://en.wikipedia.org/wiki/Monument_to_the_Great_Fire_of_London
Po (täsmennyssivu)

**Po** tarkoittaa seuraavia:

* Paimion rautatieasema, lyhenne Po, rautatieliikennepaikka.
* pareto-optimaalisuus, PO, paretotehokkuus
* Platforma Obywatelska, PO, Kansalaisplatformi, puolalainen puolue
*Po, päähahmo elokuvasarjassa Kung Fu Panda
* Po, joki Italiassa
* Po, joki Yhdysvalloissa
* Pô, kaupunki Burkina Fasossa
* 
* .
* pitää olla, po.
* puheena oleva, po.
* Polyteknikkojen Orkesteri, espoolainen sinfoniaorkesteri
* Po, postivaunun sarjatunnus

## Henkilöt
Po on seuraavien henkilöiden nimi:

* Li Po, *Li Bai* (701–762), kiinalainen runoilija
* Po Chü-i (772–846), kiinalainen runoilija.

## Lähteet
Giuseppe Acerbi

**Giuseppe Acerbi** (3. toukokuuta 1773 Castel Goffredo, Italia – 25. elokuuta 1846 Castel Goffredo) oli italialainen tutkimusmatkailija, kirjailija ja muusikko, joka matkusti vuosina 1798–1799 Suomen ja Lapin halki Nordkappiin, Euroopan pohjoisimpaan kärkeen. Kolme vuotta myöhemmin hän julkaisi retkestään laajan englanninkielisen teoksen *Travels through Sweden, Finland and Lapland to the North Cape in the years 1798 and 1799*. Kirjan Suomen- ja Lapin-jaksot on suomennettu.

Suomesta Acerbi taltioi esimerkiksi italialaiseen selvästi vaikutuksen tehnyttä saunomista: "valtavaksi hämmästyksekseni huomasin että nuo ihmiset saattoivat nauttien oleskella puoli tuntia tai tunninkin huoneessa, jossa kuumuus kohosi 70 tai 75 asteeseen Celsiusta. Koko ajan, kun suomalaiset oleskelivat tässä kuumassa kylvyssä, he hieroivat itseään ja hakkasivat jokaista ruumiinsa kohtaa koivun oksista tehdyllä vitsakimpulla. Kymmenen minuutin jälkeen he olivat punaisia kuin raaka liha ja näyttivät suorastaan kauheilta."

Acerbin matkakirjassaan esittämä piirros, jossa miehet istuvat vastatusten pitäen toisiaan kädestä, nimettiin "runonlaulajiksi", ja kuva päätyi jopa Kalevalan selitysosiin. Myöhempi tutkimus on osoittanut, että kuva esitti voimainkoetusleikkiä jouluaattona Ruotsissa.

Acerbi tutki myös eläimiä ja nimesi linnuista idänpikkuliitäjän (*Puffinus yelkouan*) 1827. Hän julkaisi artikkelin idänpikkuliitäjästä toimittamassaan *Biblioteca Italianassa*.

## Lähteet

## Kirjallisuutta
* Acerbi, Giuseppe 1953: *Matka halki Suomen v. 1799.* Suomentanut Hannes Korpi-Anttila. WSOY, Helsinki.
* Acerbi, Giuseppe 1963: *Matka Lapissa v. 1799.* Suomentanut Kaarle Hirvonen. WSOY, Helsinki.

## Aiheesta muualla
* Travels through Sweden, Finland and Lapland to the North Cape digitoituna Digi.fi:ssä
* Parkkinen
Köhniönjärvi

**Köhniönjärvi** , joka on puhekielessä ja vanhemmissa kartoissa myös **Köhniö** , on Keski-Suomessa Jyväskylässä Kypärämäessä sijaitseva järvi.

## Maantietoa
Järven pinta-ala on 28 hehtaaria, se on 1,5 kilometriä pitkä ja 300 metriä leveä. Se sijaitsee pitkänomaisessa laaksossa, joka jatkuu Keljoon asti. Sen ympäristössä on metsämaata, joka on sekametsää, ja idässä Kypärämäen asuinalueet. Köhniö on saanut nimensä järvestä. Järvi on luodattu ja siitä on julkaistu syvyyskartat. Järven tilavuus on 1,9 miljoonaa kuutiometriä eli 0,0019 kuutiokilometriä. Sen keskisyvyys on 6,7 metriä ja suurin syvyys on 18 metriä. Järvessä on pitkä syvänne, jonka syvyys on luoteispäässä yli 7 metriä ja kaakkoispäässä yli 15 metriä. Syvin kohta sijaitsee kaakkoispäässä. Järvellä ei ole kartan mukaan saaria. Järven rantaviivan pituus on 3,3 kilometriä ja sen etelärantaa seuraa Haapamäen rautatie. Järven eteläpuolella kulkee valtatie 18 ja pohjoispuolella yhdystie 6015. Killerin ravirata sijaitsee yhdystien takana järven pohjoispuolella. Järven kaakkoispäässä on uimaranta, jolla on laituri, hyppytorni, pukukopit, grillipaikka ja talvisin avanto.

Köhniönjärven luoteispäässä on kunnallistekniikan museo Könkkölä.. Aiemmin siellä sijaitsi kaupungin työntekijöiden virkistyspaikka jonka tiloissa toimi myöhemmin tilausravintola Juhlatalo Könkkölä. Vuonna 2013 tilat siirtyivät takaisin kaupungin käyttöön ja sinne tuli nuorille suunnattu Könkkölän toimintakeskus.

1960-luvulla rannalla toimi kesäisin rantakioski ja toimii jälleen kesällä 2015 . Kypärämäen–Köhniön asukasyhdistys ja Kypärämäen Martat järjestävät rannalla rantajuhlia.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Köhniönjärven valuma-alueeseen (14.232) järvi kuuluu. Järven vedenpinnan korkeus on 126,1 metriä mpy. Köhniönjärven luoteispäähän laskee Mäyräoja, jonka valuma-alueella sijaitsevat Soidenlampi, Mustalampi ja Kotalampi. Itärantaan laskee pieni puro Rimminsuolta. Sen valuma-alueella ovat Killervä, Riihilampi ja Rimminlampi. Köhniönjärvi laskee Köyhänojaa pitkin kolmen kilometrin päähän Jyväsjärven Korkeakoskenlahteen. Köyhänojalle tulee pudotusta 48 metriä. Siihen yhtyy matkalla Myllyjärven laskuoja.

## Historiaa
Suurin osa Köhniönjärvestä kuului Jyväskylän kaupunkiin jo sen perustamisvuodesta 1837 lähtien. Vuonna 1914 myös Jyväskylän maalaiskuntaan kuulunut järven luoteisosa, jossa Könkkölän talo sijaitsee, siirrettiin kaupunkiin.

Vuoden 1963 peruskartassa oli Köhniön asuinalue rakennettuna ja Könkkölä oli talo pienellä peltopalstalla. Köhniönjärven kohdalla metsärannassa on aiemmin ollut rautatieseisake , mutta se on lakkautettu jo vuosikymmeniä  sitten. Nykyisen hiekkarannan kohdalle oli karttaan merkitty leirintäalue.

Jo kauan ennen kuin Köhniön ja Kypärämäen asuinalueet oli rakennettu, Köhniönjärven luoteispäässä oli Könkkölän torppa:

## Kuvia

## Lähteet

## Aiheesta muualla

* [Köhniönjärvi Järviwikissä](http://www.jarviwiki.fi/wiki/K%C3%B6hni%C3%B6nj%C3%A4rvi_(14.232.1.005))
* Könkkölän toimintakeskuksen Facebook-sivut
Bona Dea

**Bona Dea** (lat.) eli "hyvä jumalatar" oli roomalainen hedelmällisyyden jumalatar, jonka oikeaa nimeä Fenteia, Fauna tai Fatua ei saanut lausua. Hän oli jumala Faunuksen tytär tai puoliso.  

Jumalatar edusti neitsyitä ja prostituoituja. Bona Dea ei ollut kovin tunnettu, mutta hänelle rakennettiin muiden tavoin temppeleitä, joissa suoritettiin erilaisia palvonta- ja uhrimenoja, joihin vain naiset saivat osallistua. Bona Dea kuvattiin kauniiksi ja sopusuhtaiseksi naiseksi, joka kuitenkin vihasi ihmismiehiä näiden petollisuuden tähden. 

## Lähteet

* 

### Viitteet
Proseduuri

**Proseduuri** on määritelmä sarjasta toimintoja, tehtäviä tai operaatioita, jotka tulee suorittaa aina samalla tavalla, jotta samoissa olosuhteissa saavutettaisiin aina sama lopputulos (kuten hätätilanteiden selvittämiseksi laadituissa proseduureissa). Toisin sanoen proseduuri tarkoittaa esimerkiksi päätösten, laskelmien tai prosessien sellaista suoritusjärjestystä, minkä mukaisesti tehtyinä ne aina tuottavat siinä kuvatun mukaisen tuloksen, tuotteen tai vaikutuksen. Yleensä proseduurin tarkoituksena on saada aikaan muutos vallitsevaan tilanteeseen.

Proseduuri voi olla esimerkiksi ohjelmoinnissa aliohjelma tai metodi, osana suuremman ohjelman ohjelmakoodista taikka matematiikassa algoritmi, joukko jonkin tavoitteen saavuttamiseksi tehtäviä operaatioita tai laskelmia

## Katso myös
*Tee se itse
Betty Cuthbert

**Elizabeth ”Betty” Cuthbert** (20. huhtikuuta 1938 Ermington, Sydney – 6. elokuuta 2017 Mandurah, Länsi-Australia) oli australialainen pikajuoksija ja nelinkertainen olympiavoittaja.

## Ura

Ennen Melbournen olympialaisia, kotikisoja vuonna 1956, Cuthbert teki uuden maailmanennätyksen 200 metrin juoksussa. Kisoissa Cuthbert onnistui voittamaan kultaa sekä 100 metrin että 200 metrin juoksuissa ja otti kolmannen kultansa 4&nbsp;×&nbsp;100 metrin viestissä.

Rooman kesäolympialaisissa 1960 Cuthbert pystyi loukkaantumisen vuoksi osallistumaan vain 100 metrille, jossa karsiutui finaalista. Kisojen jälkeen hän päätti lopettaa urheilun. Cuthbert palasi kilpakentille noin 18 kuukautta lopettamisensa jälkeen. Hän pääsi edustamaan Australiaa vuoden 1962 Kansainyhteisön kisoissa. Hän ei ollut vielä aivan entisessä kunnossaan; hän sijoittui 220 jaardilla viidenneksi ja karsiutui finaaleista 100 jaardin välierissä. Cuthbert toimi kuitenkin kultaa voittaneen viestijoukkueen ankkurina. 

Cuthbertin harjoittelu alkoi jälleen vuoden 1963 aikana tuottaa tulosta, ja hän oli neljännesmaililla ennätysvauhdissa. Vuoden 1964 olympialaisissa Cuthbert voitti 400 metrin olympiakultaa. Näin hänestä tuli ainoa urheilija, joka on voittanut olympialaisissa kultaa 100, 200 ja 400 metrin matkoilla. Kisojen jälkeen hän lopetti uransa. 

Vuosien 1956–1964 välillä Cuthbert rikkoi yhteensä 16 maailmanennätystä 60 metrin, 100 jaardin, 220 jaardin, 400 metrin, 4&nbsp;×&nbsp;100 metrin ja 4&nbsp;×&nbsp;220 jaardin juoksuissa.

Vuonna 1979 Cuthbertilla todettiin MS-tauti. Sydneyn olympialaisten avajaisissa 2000 pyörätuolissa istunut Cuthbert oli yksi olympiatulen kantajista stadionilla.

Vuonna 2012 Cuthbert pääsi Kansainvälisen yleisurheiluliiton Hall of Fameen. 

## Lähteet

## Aiheesta muualla
Benga

**Benga** tarkoittaa seuraavia asioita:

* benga, kenialainen musiikkityyli
* Benga, alue Nyangan provinssissa Gabonissa
* bengat, kansa Afrikassa
* benga, Afrikassa puhuttava kieli
* Benga, brittiläinen dubstep-artisti
* Ota Benga, kongolainen pygmi
Opel Manta

**Opel Manta** on Opelin vuosina 1970–1988 valmistama urheilullinen coupé-malli. Sen suurin kilpailija oli Ford Capri.

## Opel Manta A

A-mallin Manta tuli markkinoille syksyllä 1970. Manta oli kilpailija urheilullisten henkilöautojen segmentissä lähinnä Ford Caprille. 

Mantaa oli aluksi saatavana kolmena versiona, perusmalli (S), Luxus-malli (L) ja urheilullisempi SR-malli. Vuonna 1972 tuli Berlinetta -malli, jossa oli vaihtoehtoisesti korinvärinen sisustus sekä joko musta tai  korinvärinen vinyylikatto.
Vuonna 1974 esiteltiin GT/E malli.

Mantan alustaa oli hieman muutettu Kadettiin ja GT:hen verrattuna, edessä oli kahdet kolmiotukivarret, kierrejouset ja poikittainen hammastanko-ohjaus. Taka-akseli on Kadettin versiosta kehitetty: kierrejouset, kaksi pitkittäistä tukivartta ja panhard-tanko. 

Moottorivaihtoehdot:
*1.2 S - 60 hv
*1.6 N - 68 hv
*1.6 S - 80 hv
*1.9 S - 90 hv
*1.9 GT/E - 105 hv
*1900 Turbo - 140 hv (ei tuotantomalli)
*TE2800 - 142 hv (valmistettu 79 kpl.) http://www.opel6070club.com/te2800_tarina/index.htm

## Opel Manta B

A-mallin Mantan myynti loppui 1975 ja sen korvasi uudempi B-mallin Manta, joka pysyikin markkinoilla jopa 13 vuotta. Edeltäjäänsä verrattuna uusi Manta oli suurempi, niin sisältä kuin ulkoakin ja korimalleja oli nyt kaksi; Coupé ja CC (CombiCoupe). 

Moottorivaihtoehdot:
*1.2 N - OHV, 54 hv
*1.2 S - OHV, 61 hv
*1.3 N - OHC, 60 hv
*1.3 S - OHC, 75 hv
*1.6 N - CIH, 60 hv
*1.6 S - CIH, 75 hv
*1.8 S - OHC, 90 hv
*1.9 N - CIH, 75 hv
*1.9 S - CIH, 90 hv
*1.9 E - CIH, 105 hv
*2.0 N - CIH, 90 hv
*2.0 S - CIH, 100 hv
*2.0 E - CIH, 110 hv
*2.4 16V - DOHC, 144 hv (Vain Opel Manta 400 mallissa)
*Irmscher i 200, 2.0 -CIH, 125 hv
*Irmscher i 240, 2.4 -CIH, 136 hv, valm. n. 600 kpl
*Irmscher i 2800, 2.8 Commodore -CIH, 150 hv (6 syl.), valm. 27 kpl
*Irmscher i 300, 3.0 Monza -CIH, 177 hv (6 syl.), valm. 27 kpl
*Irmscher i 400, 2.4 -DOHC, Cosworth, 144 hv, valm. 245 kpl (tieliik.)

## Manta 400

Manta 400 oli seuraaja homologaatiota varten tehdylle Ascona 400 -mallille. Manta 400 julkaistiin homologaationa B-ryhmään osallistumista varten ja mallin ensiesiintyminen oli Korsikan rallissa 1983. Autolla voitettiin muun muassa Circuit of Ireland Rally, Cork 20 International Rally, Rally of the Lakes ja Donegal Rally -kilpailut.

Ralleissa paljon käytetyn Manta 400 -mallin Irmscherin elektroninen polttoaineen ruiskutus oli korvattu kahdella kaksikurkkuisella Weber-kaasuttimella, jolloin tehoa saatiin 275 hv. Nelivalokeula ja lokasuojien levikesarja myytiin Mantaan lisävarusteena.
Opel Manta 400 mallin nimi ei tule moottorin iskutilavuuden mukaan, kuten muissa i sarjan Mantoissa. Manta 400 moottori on sama kuin Ascona 400 mallissa. Ascona 400 oli luokittelumalli rallia varten ja sen nimi tuli luokitteluun vaadittavasta 400 kpl määrästä, mallia kuitenkin valmistettiin 448 kappaletta.

## Manta GSe ElektroMOD
2020-luvun alussa uutisoitiin, että Opel saattaa olla tuomassa markkinoille uudenlaisen sähköauto-Mantan, Manta GSe:n, joka olisi samalla kunnianosoitus vuoden 1970 esikuvalleen. Sen akusto olisi 31 kWh ja sähkömoottori 108 kW.

## Lähteet

## Aiheesta muualla
Pininfarina

**Carrozzeria Pininfarina** () on italialainen Torinossa sijaitseva suunnitteluyritys ja autojen korimuotoilija sekä erikoisautojen valmistaja. Pininfarinan perusti vuonna 1930 korimuotoilija Battista ”Pinin” Farina. Hänen poikansa Sergio Pininfarina johti yritystä vuosina 1966–2001. Sergio kuoli 85-vuotiaana vuonna 2012. Hänen poikansa Andrea Pininfarina toimi yrityksen johdossa kuolemaansa saakka vuoteen 2008 ja nykyään yritystä johtaa Andrean nuorempi veli Paolo Pininfarina. Yritys säilyi pitkään perheen omistuksessa. Joulukuussa 2015 uutisoitiin kuitenkin intialaiseen monialayritys Mahindra Groupiin kuuluvan ajoneuvokonserni Mahindra & Mahindran ostavan Pininfarinan noin 168 miljoonan euron kaupalla.

Pininfarina on suunnitellut automalleja monelle autonvalmistajalle, erityisesti Ferrarille, Maseratille, Cadillacille, Alfa Romeolle, Fiatille, Peugeot’lle sekä Lancialle.

Pininfarina on muotoillut muutakin kuin autoja. Sillä on muun muassa sopimus Motorolan kanssa kännyköiden muotoilusta, ja se on muotoillut Suomessa nimellä Sr2 käytössä olevan sveitsiläisen sähköveturin Lok 2000 / Re 460. 1970–1980-lukujen taitteessa Pininfarina muotoili traktoreita Fiat-yhtymälle. Myös vuoden 2006 Torinon talviolympialaisten olympiatulen pidike on Pininfarinan luomus.

## Pininfarina Ruotsi
Vuonna 2006 Volvo C70:stä tuli ensimmäinen Pininfarinan valmistama auto Italian ulkopuolella. Yritykset muodostivat **Pininfarina Sverige AB** -yhtiön Uddevallaan, Ruotsiin. Yhteenliittymän omistavat Pininfarina 60 % ja Volvo 40 %.

## Kuuluisia luomuksia

* 1933 Alfa Romeo 8C 2300
* 1936 Lancia Aprilia
* 1952 Ferrari 250
* 1955 Ferrari 410 Superamerica
* 1955 Peugeot 403
* 1956 Austin A40 Farina
* 1957 Lancia Flaminia
* 1962 British Leyland 1100 (ADO16) line
* 1964 BMC 1800 (ADO17) line
* 1964 Ferrari 275
* 1965 Dino 206
* 1966 Alfa Romeo 1600 Spider Duetto
* 1966 Ferrari 330 GTC
* 1966 Fiat 124 Spider
* 1966 Fiat Dino Spider
* 1968 Ferrari Daytona
* 1968 Peugeot 504 Cabriolet
* 1969 Peugeot 504 Coupé
* 1971 Fiat 130 Coupe
* 1973 Ferrari 365 GT4 BB
* 1975 Lancia Monte Carlo
* 1975 Rolls-Royce Camargue
* 1978 Jaguar XJ-S
* 1982 Talbot Samba Cabriolet
* 1984 Ferrari Testarossa
* 1986 Peugeot 205
* 1987 Alfa Romeo 164
* 1987 Cadillac Allanté
* 1987 Ferrari F40
* 1992 Ferrari 456
* 1994 Fiat Coupé
* 1997 Peugeot 306 Cabriolet
* 1997 Peugeot 406 Coupé
* 1999 Peugeot 406 Berlina
* 1999 Songhuajiang Zhongyi Hafei
* 1999 Mitsubishi Pajero
* 2000 Daewoo Tacuma
* 2000 Ferrari 550 Barchetta
* 2000 Hispano Habit
* 2002 Ferrari 575M Maranello
* 2002 Enzo Ferrari
* 2002 Daewoo Nubira
* 2003 Maserati Quattroporte
* 2005 Peugeot 1007
* 2006 Ferrari 599 GTB Fiorano
* 2006 Mitsubishi Colt CZC
* 2006 Volvo C70
* 2007 Brilliance BS4
* 2007 Ford Focus Coupé-Cabriolet
* 2008 Maserati GranTurismo
* 2009 Ferrari 458 Italia
* 2010 Lancia Stratos 
* 2011 Ferrari FF
* 2012 Ferrari F12 Berlinetta

## Lähteet

## Aiheesta muualla

* Pininfarina - Official Site
Columbus

**Columbus** on latinisoitu muoto italiankielisestä sukunimestä *Colombo*, joka tarkoittaa kyyhkystä. Nimi annettiin yleensä kyyhkystenkasvattajalle.

## Henkilön nimenä
Nimenä **Columbus** voi viitata seuraaviin henkilöihin:

* Kristoffer Kolumbus (alk. Cristoforo Colombo, , 1451–1506), italialaissyntyinen löytöretkeilijä
* Chris Columbus (s. 1958), yhdysvaltalainen elokuvaohjaaja ja -tuottaja
* Eleanor Columbus (s. 1989), yhdysvaltalainen näyttelijä
* Realdo Colombo (1500-luvulla), anatomian tutkija ja kirurgi
* Samuel Columbus (1642–1679), ruotsalainen kirjailija, kielitieteilijä ja virsirunoilija
* Scott Columbus (1956–2011), rumpali

## Paikannimenä
Paikannimenä **Columbus** on Yhdysvalloissa yleinen, näistä tärkeimmät ovat:
* Columbus, Ohio (osavaltion pääkaupunki)
* Columbus, Georgia
* Columbus, Indiana
* Columbus, Mississippi
* Columbus, Nebraska
* Columbus Air Force Base, Mississippi

## Muita merkityksiä
* Columbus, kansainvälisen avaruusaseman moduuli
* Columbus, kauppakeskus Helsingin Vuosaaressa
* Kolumbus, suomalainen Elisa Oyjn ylläpitämä GSM-palvelin
* USS Columbus (SSN-762), Yhdysvaltain laivaston ydinsukellusvene
* *[[Columbus (elokuva)|Columbus]]*, yhdysvaltalainen elokuva vuodelta 2017

## Katso myös
* Colombo
* Columbo
Martin Luther (täsmennyssivu)

**Martin Luther** voi viitata seuraaviin:

## Henkilöitä
* Martti Luther (saks. Martin Luther), saksalainen uskonpuhdistaja
* Martin Luther King, Jr., yhdysvaltalainen ihmisoikeusaktivisti
* Martin Luther, saksalainen kansallissosialisti

## Muita
* Martin-Luther-Universität Halle-Wittenberg, yliopisto Saksassa
* Martin Luther Kingin päivä, kansalaisoikeustaistelija Martin Luther Kingin muistolle omistettu kansallinen vapaapäivä Yhdysvalloissa 
* Martin Luther, hylätty höyryveturi Namibiassa.
Oesch

**Oesch** on seuraavien henkilöiden sukunimi:

* Albert Oesch (1897–1962), sveitsiläinen roomalaiskatolinen pappi
* Albert Oesch (1907–1936), sveitsiläinen kuvanveistäjä ja lasimaalari
* Christian Oesch (1860–1935), suomensveitsiläinen karjatalouden ohjaaja ja meijeristi
* John Oesch (1791–1850), saksalaiskanadalainen mennoniittipiispa
* Klaus Oesch, suomalainen tietokirjailija
* Karl Lennart Oesch (1892–1978), suomalainen jääkäri, kenraaliluutnantti ja ministeri
* Rainer Kristian Oesch (s. 1948), suomalainen kauppaoikeuden professori
* Werner Christian Oesch (1886–1967), suomalainen kauppaneuvos
Sam & Max Hit the Road

**Sam & Max Hit the Road** on LucasArtsin vuonna 1993 julkaisema seikkailupeli. Pelin hahmot ovat peräisin Steve Purcellin  *[[Sam & Max]]* -sarjakuvasta. Peli on kirjoitettu SCUMM-komentosarjakielellä. Pelin keskeinen aihe on yhdysvaltalaisten kitschmäisten turistirysien parodiointi.

## Tekijät

*Sam & Max Hit the Roadin* suunnittelivat Steve Purcell, Sean Clark, Collette Michaud ja Michael Stemmle. Pelin ohjelmoivat Sean Clark, Stemmle, Livia Mackin ja Jonathan Ackley. Pelin kuvitukset tekivät Peter Chan, Paul Mica ja Purcell, animaatiot tekivät Lila Dowling, Purcell, Michaud, Jesse Clark ja Larry Ahern sekä kolmiulotteiset animaatiot tekivät Ron Lussier ja Ralph Gerth. Pelin musiikit sävelsivät Clint Bajakian, Peter McConnell ja Michael Z. Land.

Samin englanninkielinen ääninäyttelijä oli Bill Farmer ja Maxin Nick Jameson.

## Juoni

Sam ja Max komennetaan etsimään karnevaalien vetonaula Bruno-isojalkaa, joka on karannut kirahvikaulatyttö-Trixien kanssa. Heidän perässään on myös erikoisuuksien keräilijä, amerikanliverpoolilainen country-tähti Conroy Bumpus, joka haluaa liittää Brunon ja Trixien kokoelmaansa.

## Julkaisut

LucasArts julkaisi *Sam & Max Hit the Roadin* levykkeillä vuonna 1993 MS-DOSille. Myöhemmin peli julkaistiin CD-ROMilla täysin äänitetyin puhein, siinä missä edellisessä oli puhetta vain alkuanimaatiossa. Vuonna 1995 peli julkaistiin Macintoshille CD-ROMilla. Peli on kirjoitettu SCUMMin versio 6:lla.

*Sam & Max Hit the Road* julkaistiin alun perin englanniksi. Softgold julkaisi sen CD-ROMilla saksaksi puhuttuna ja C.T.O. puolestaan italiaksi.

## Jatko-osat

LucasArts tiedotti elokuussa 2002, että *Sam & Max Hit the Road* saisi jatko-osan *Sam & Max Freelance Police*. Maaliskuussa 2004 pelin julkaisu peruutettiin. Telltale Games neuvotteli vuoden ajan oikeuksista pelin viimeistelemiseksi, niitä kuitenkaan saamatta.

LucasArtsin lisenssin rauettua Telltale Games hankki oikeudet hahmoihin ja alkoi kehittää uutta Sam & Max -pelisarjaa. Se koostuu lyhyistä episodeista, jotka muodostavat "kausia" (season), kuten televisiosarjoissa usein on tapana. Ensimmäisenä julkaistiin *[[Sam & Max Save the World]]* (2006–2007), sitten *[[Sam & Max Beyond Time and Space]]* (2007) ja *[[Sam & Max: The Devil’s Playhouse]]* (2010).

## Aiheesta muualla
*
Thunder Bay

** Thunder Bay** on noin 110&nbsp;000 asukkaan satamakaupunki, joka sijaitsee Yläjärven rannalla Ontarion provinssissa Kanadassa. Se syntyi vuonna 1970 kahden kaupungin, Fort Williamin ja Port Arthurin yhteenliittymän seurauksena. Kaupungissa on metsäteollisuutta sekä vuonna 1965 perustettu yliopisto. Thunder Bayn talousalueella asuu kaikkiaan noin 123&nbsp;000 asukasta ja siihen kuuluvat seuraavat asutuskeskukset: Thunder Bayn kaupunki, Oliver Paipoonge, Neebing, Shuniah, Conmee, O’Connor, Gillies ja Fort William First Nations.

Thunder Bay on suurin suomalaiskeskus Kanadassa kaupungin väkilukuun suhteutettuna (12&nbsp;825) ja toiseksi suurin lukumääräisesti Toronton (14&nbsp;750) jälkeen. Thunder Bayn asukkaista arviolta kymmenen prosenttia on suomalaista alkuperää; joko Suomesta siirtolaisiksi sinne lähteneitä tai heidän jälkeläisiään. Suomalaisuus näkyy Thunder Bayn katukuvassa, sillä siellä on muun muassa ostoskeskus nimeltä Keskus, suosittu suomalainen ravintola The Hoito sekä yleinen suomalainen sauna. Myös suomenkielisiä lehtiä voi tilata. Suomalaisjuuriset ihmiset puhuvat amerikansuomea, suomen ja englannin sekoitusta. Sanoja on syntynyt ääntämällä englanninkieliset sanat suomalaisittain. Thunder Bay on ollut Seinäjoen ystävyyskaupunki vuodesta 1974 lähtien.

Thunder Bayssa järjestettiin hiihdon maailmanmestaruuskilpailut vuonna 1995. Lisäksi siellä on järjestetty maailmancupin osakilpailuita maastohiihdossa, mäkihypyssä ja yhdistetyssä. 

Ensimmäiset eurooppalaiset siirtolaiset olivat ranskalaisia turkiskauppiaita, jotka perustivat leirinsä Kaministiquiajoen varrelle.

Kaupungin satama on tärkeä kuljetusväylä Länsi-Kanadaan Suurilta järviltä ja kauempaa itärannikolta ja pitkin Saint Lawrence Seawaytä. Kaupungissa on myös Thunder Bayn kansainvälinen lentoasema, josta on yhteyksiä muualle Kanadaan. Merkittäviä elinkeinoja ovat metsätalous ja valmistustekniikka mutta viime vuosina näiden alojen taannuttua tietoyhteiskunnan palvelut ovat nousseet tärkeäksi kaupungille.

Kaupunki sai nimensä suuresta lahdesta Yläjärven päässä, joka oli tunnettu 1700-luvulla ranskalaisissa kartoissa nimellä *Baie du Tonnerre*. Kaupunkia on usein kutsuttu myös nimillä *Lakehead* ja *Canadian Lakehead* johtuen sen sijainnista Suurten järvien vesiväylän päässä.

## Lähteet

## Aiheesta muualla

* Thunder Bayn kaupunki
Martin Luther (diplomaatti)

**Martin Franz Julius Luther** (16. joulukuuta 1895 Berliini – 13. toukokuuta 1945 Berliini) oli saksalainen diplomaatti ja Saksan kansallissosialistisen työväenpuolueen varhainen jäsen. Hän toimi aluksi Saksan ulkoministeriössä ja myöhemmin hän oli yksi holokaustin suunnittelijoista.

Luther osallistui Wannseen konferenssiin ulkoministeriön mandaatilla tammikuussa 1942. Kokouksessa hahmoteltiin juutalaiskysymyksen lopullinen ratkaisu. Kokouksen jälkeen Luther pyrki vaikuttamaan Saksan liittolaisiin ja satelliitteihin saadakseen nämä luovuttamaan juutalaisensa keskitysleireihin vietäväksi.

Vuonna 1943 hän yritti valtataistelussa suistaa Joachim von Ribbentropin vallasta Franz Rademacherin avulla. Epäonnistuttuaan hänet lähetettiin Sachsenhausenin keskitysleirille. Puna-armeijan joukot vapauttivat hänet toukokuussa 1945, mutta hän kuoli sydänkohtaukseen pian tämän jälkeen.

Wannseen konferenssin pöytäkirjan ainoa jäljelle jäänyt kopio kuului Martin Lutherille. 

## Triviaa
* Luther on yksi päähenkilöistä Robert Harrisin vaihtoehtohistoriallisessa romaanissa *[[Kolmannen valtakunnan salaisuus]]* (*Fatherland*).
* Elokuvassa *[[Lopullinen ratkaisu (televisioelokuva)|Lopullinen ratkaisu]]* häntä näyttelee Kevin McNally.

## Lähteet
Dawn Fraser

**Dawn Fraser** (s. 4. syyskuuta 1937 Balmain, Sydney) on australialainen uimari ja moninkertainen olympiavoittaja. Hänet tunnetaan urheilun lisäksi monesti ”poliittisesti epäkorrektista” käytöksestään ja aiheuttamistaan skandaaleista.

Fraser rikkoi 21. helmikuuta 1956 Willy den Oudenin 20 vuotta vanhan 100 metrin vapaauinnin maailmanennätyksen ajallaan 1.04,5. Hän voitti 1. joulukuuta 1956 samalla matkalla Melbournessa olympiakultaa uudella maailmanennätysajalla 1.02,0. Hän voitti kisoissa kultaa myös 4 × 100 metrin vapaauintiviestissä ME-ajalla 4.17,1 ja hopeaa 400 metrin vapaauinnissa.

Vuonna 1960 Rooman olympialaisissa Fraser voitti jälleen 100 metriä ja hänestä tuli ensimmäinen olympiavoittoaan puolustamaan pystynyt naisuimari. Roomassa hän sai myös hopeaa 4 × 100 metrin vapaauinti- ja sekauintiviesteissä. 400 metrillä Fraser sijoittui viidenneksi.

Lokakuun 27. päivänä 1962 Fraser ui 110 jaardin maailmanennätyksen 59,9. Näin hänestä tuli ensimmäinen 100 metriä alle minuutin uinut nainen. Tokion olympialaisissa 1964 hän puolusti menestyksekkäästi 100 metrin olympiavoittoaan ja näin Fraserista tuli ensimmäinen uimari, joka on voittanut saman matkan olympialaisissa kolmasti. Vapaauintiviestissä hän voitti hopeaa ja oli 400 metrillä neljäs. Tokion kisoissa Fraser aiheutti kohua, kun hänet pidätettiin hänen varastettuaan lipun Keisarillisen palatsin luota. Anteeksipyyntöjen jälkeen syytteistä luovuttiin ja keisari lahjoitti hänelle lipun. Hän aiheutti myös pahennusta uimalla sponsorien toiveiden vastaisesti vanhassa (mukavammassa) uimapuvussa. Australian uimaliitto erotti hänet kymmeneksi vuodeksi. Panna poistettiin neljä vuotta myöhemmin.

Urheilu-uran jälkeen Fraser toimi uintivalmentajana ja vuosina 1988–1991 Uusi Etelä-Walesin parlamentin jäsenenä. Sydneyn olympialaisten avajaisissa 2000 Fraser oli yksi olympiatulen kantajista stadionilla.

## Lähteet

## Aiheesta muualla
* Fraser olympic.org:ssa
* AmIannoying.com profiili
Franco Zeffirelli

**Franco Zeffirelli** (oik. **Gianfranco Corsi**; 12. helmikuuta 1923 Firenze, Italia – 15. kesäkuuta 2019 Rooma, Italia) oli italialainen ooppera- ja elokuvaohjaaja. Hän ohjasi muun muassa Shakespearen teoksia. Zeffirelli oli avoimesti homoseksuaali.

Franco Zeffirelli syntyi toscanalaisen liikemiehen ja ompelijattaren aviottomaksi pojaksi. Hänen äitinsä kuoltua vuonna 1929 joukko englantilaisrouvia, joita kutsuttiin nimellä The Scorpioni, otti hänet huostaansa. Varsinkin Mary O’Neillillä on ollut pysyvä vaikutus Zeffirellin elämään. Toisen maailmansodan sytyttyä The Scorpioni vangittiin, eikä Zeffirelli tavannut rouvia enää koskaan. Ensimmäiset oppinsa elokuva-alalta hän sai ollessaan mukana Luchino Viscontin työryhmässä. 

Zeffirelli ei pyrkinyt teoksissaan järkyttämään tai kaatamaan kuvia Fellinin tai Pasolinin tavoin. Pääsiäisen aikaan monien maiden televisioissa esitetään Zeffirellin vuonna 1977 valmistunut minisarja *[[Jeesus Nasaretilainen (televisiosarja)|Jeesus Nasaretilainen]]*. Shakespeare-filmatisoinneista mahdollisesti kuuluisin on *[[Kuinka äkäpussi kesytetään (vuoden 1967 elokuva)|Kuinka äkäpussi kesytetään]]* (1967), jonka päähenkilöitä näyttelevät Elizabeth Taylor ja Richard Burton.

Zeffirellin tunnettuihin oopperatuotantoihin lukeutuvat Milanon La Scalassa ja New Yorkin Metropolitanissa esitetyt *[[La Traviata]]*, *[[Tosca]]* ja *[[Carmen]]*.

Vuonna 1999 Zeffirelli teki omaelämäkerrallisen elokuvan *[[Teetä Mussolinin kanssa]]*. Sen pääosissa näyttelevät Joan Plowright, Cher, Maggie Smith, Judi Dench ja Lily Tomlin.

Politiikassa Zeffirelli mukana Silvio Berlusconin Forza Italiassa vuodesta 1996.

## Lähteet

## Kirjallisuutta
* 

## Aiheesta muualla
* Kaskinen, Miikka: Italialainen elokuvaohjaaja Franco Zeffirelli on kuollut. Yle uutiset 15.6.2019.
Vjatšeslav Ivanov (soutaja)

**Vjatšeslav Ivanov** (30. heinäkuuta 1938 Moskova, Neuvostoliitto – 5. elokuuta 2024) oli venäläinen, Neuvostoliittoa edustanut soutaja ja kolminkertainen olympiavoittaja.

Ivanov voitti miesten yksikkösoudun kultaa ensimmäisen kerran Melbournessa 1956, jossa hän kovalla loppukirillään ohitti Australian Stuart MacKenzien ja voitti tämän 5,2 sekunnilla. Roomassa 1960 hän voitti toisen kultamitalinsa 6,25 sekunnin erolla Itä-Saksan Achim Hilliin ja Tokiossa 1964 kolmannen kultansa nousten jälleen loppukirinsä ansiosta takaa voittoon 3,73 sekunnin erolla Achim Hilliin. Kolmeen yksikkösoudun olympiavoittoon on hänen lisäkseen yltänyt vain Suomen Pertti Karppinen. MM-kultaa Ivanov voitti vuonna 1962 sekä EM-kultaa vuosina 1956, 1959, 1961 ja 1964.

## Lähteet

## Aiheesta muualla
*
Andur

**Andur** (Amund, Ond) on mytologinen henkilöhahmo, joka mainitaan Suomen kronikassa myös yhtenä Suomen muinaisista kuninkaista. Andur mainitaan Snorri Sturlusonin Ynglingasaagassa. Hän oli Ruotsin kuninkaan Visburin ja Aude Rikkaan tyttären poika. Hän on myös Gislin veli. 

Saagan mukaan hän poltti isänsä Visburin tämän omaan kartanoonsa veljensä Gislin avustuksella, kun jäivät perinnöittä ja ilman äitinsä häälahjaa. Visbur oli aikaisemmin eronnut veljesten äidistä ja solminut uuden avioliiton.
Visbur

**Visbur** on mytologinen Ruotsin kuningas, jonka Snorri Sturluson mainitsee Ynglinga-saagassa. Visburin kerrotaan olevan Ruotsin kuninkaan Vanlanden ja Snaer Vanhan tyttären Drivan poika. Hänen ensimmäinen puolisonsa oli Aude Rikkaan tytär, ja liitosta syntyivät pojat Gisl ja Andur. Visbur erosi myöhemmin vaimostaan ja kielsi pojiltaan perintöosuuden. Hän sai surmansa poikiensa poltettua hänet kartanoonsa.